open-index/open-wikipedia-markdown huggingface dataset:
The Bells of St. Mary’s

**«The Bells of St. Mary's»** er en amerikansk populærmusikksang med melodi av A. Emmett Adams og tekst av Douglas Farber etter et besøk til St. Mary's Church, Southampton, England. Sangen ble publisert i 1917.

Den fikk nytt liv i 1945 i Hollywood-filmen Klokkene i St. Mary av Bing Crosby og Ingrid Bergman.

Den 14. juni 1962 ble den spilt inn av Perry Como, men ble utelatt på det utgitte albumet.

På grunn av inkluderingen av en scene med et julespill i filmen fra 1945 har både filmen og sangen kommet til å bli assosiert med juletiden, selv om sistnevnte ikke har noen direkte tekstmessig forbindelse med denne høytiden (og, faktisk, refererer til høstens *«røde løv»* i refrenget). Mange sangere har likevel tatt med en coverversjon av «The Bells of St. Mary's» på sine julealbum.

Sangen er med i en episode av *[[Monty Python's Flying Circus]]*. I en sketsj kalt «Musical mice» («Musikalske mus») hevder Ken Ewing (Terry Jones) at han har trent opp mus til å skrike til spesifikke tonehøyder, nødvendige for å spille sangen (som han demonstrerer med diskutabel suksess).

Versjonen til The Drifters er med i spillefilmen *[[Mafiabrødre]]* (*Goodfellas*), i juleaftenscenen med Henry Hill og familien samt i den påfølgende scenen hvor Stacks (Samuel L. Jackson) blir skutt og drept av Tommy Devito (Joe Pesci).

## Innspilte versjoner
*Frances Alda (1920)
*Chet Atkins
*Bob B. Soxx & the Blue Jeans (1963)
*Webster Booth (1947)
*Mother Maybelle Carter
*Bing Crosby (1945, filmsoundtrack)
*Vic Damone
*The Drifters (1956)
*Connie Francis (1959)
*Ted Heath and his Orchestra
*Wendy Lewis
*Vera Lynn
*Raymond W. McLean
*Aaron Neville (1993)
*Jimmy Preston
*Nat Shilkret and the Victor Orchestra (1928)
*Sister Rosetta Tharpe
*Andy Williams (1965)
*Taylor Winwood and The Peachettes
*Sheryl Crow (2008)

## Norsk versjon
Juul Hansen har skrevet en norsk tekst. Den norske tittelen er «Klokkene i St. Mary». Olav Werner med Columbia Danseorkester utgav den på 78-platen Columbia GN 959 i 1946.

## Referanser
Sørkjos

**Sørkjos** er ei bygd i Balsfjord kommune i Troms. Den har ca. 200 innbyggere, og ligger rundt 3 km fra kommunesenteret Storsteinnes. Bygda ligger innerst i ei stor bukt, med et stort grunt område, Sørkjosleira utenfor. Denne leira, samt mindre arealer på land, er regulert til vern.  

## Referanser
Brand-Erbisdorf

**Brand-Erbisdorf** er en fjellby og en kommune i Landkreis Mittelsachsen i Direktionsbezirk Chemnitz i Fristaten Sachsen. Byen har 10&nbsp;836 innbyggere (31. desember 2008).

Brand-Erbisdorf liger i den nordvestlige delen av Osterzgebirge mellom dalførene til elvene  Münzbach og Striegis, som begge er sideelver til Freiberger Mulde, omkring 5&nbsp;km sør for byen Freiberg. Samfunnet omkring byen er preget av gruvedrift og tidligere anleggsdrift, deriblant grushauger og kunstige oppdemninger. Byens sentrum ligger omkring 450 meter over havet, mens det laveste punktet i Striegis-dalen ligger 390 meter over havet og det høyeste punktet er 591 meter sør for Langenau.

Brand-Erbisdorf var kretshovedstad i Kreis Brand-Erbisdorf fra 1952 til 1990, og i Landkreis Brand-Erbisdorf fra 1990 til 1994. Fra 1. august 1994 frem til 1. august 2008 var den innlemmet i Landkreis Freiberg, og siden 1. august 2008 har byen vært en del av Landkreis Görlitz.

Bergbaulandschaft Brand-Erbisdorf tilhører Montanlandschaft Freiberg, en del av Erzgebirge/Krušnohoří gruveområde, som i 2019 ble oppført på UNESCOs liste over verdens kulturarv.

## Bilder

Fil:IMG 0576bergmann.jpg|Sentrum, detalj
Fil:Brandbuttermilchtor.jpg|Buttermilchtor (kjernemelkporten)
Fil:Branderbisdorfrathaus.jpg|Rådhuset
Fil:Branderbisdorfbartholomaeusschacht.jpg|Bartholomäusgruven
Fil:Branderbisdorfkirche.jpg|Kirken
Fil:Branderbisdorfmuseum.jpg|«Huthaus Einigkeit» museum


## Referanser


## Eksterne lenker
*
Roberto Larraz

**Roberto Larraz** (født 20. august 1898 i Buenos Aires, død 27. november 1978 i Buenos Aires) var en argentinsk fekter som deltok i de olympiske leker 1928 i Amsterdam.

Larraz vant en olympisk bronsemedalje i fekting under Sommer-OL 1928 i Amsterdam. Han var med på det argentinske laget som kom på tredjeplass i lagkonkurransen i florett bak Italia og Frankrike. De andre på laget var Luis Lucchetti, Raúl Anganuzzi, Héctor Lucchetti og Carmelo Camet.

## OL-medaljer
* 1928  Amsterdam -  Bronse i fekting, florett lagkonkurranse  Argentina

## Eksterne lenker
*
Héctor Méndez

**Héctor Eugene Méndez** (født 1. august 1897, død 13. desember 1977) var en argentinsk bokser som deltok i de olympiske leker 1924 i Paris.

Méndezvant en olympisk sølvmedalje i boksing i Sommer-OL 1924 i Paris. Han kom på andreplass i weltervekt (66,7&nbsp;kg), han tapte finalen til Jean DeLarge fra Belgia.

Méndez var Argentinas flaggbærer under åpningsseremonien Sommer-OL 1928 i Amsterdam.

## OL-medaljer
* 1924  Paris –  Sølv  boksing, weltervekt  Argentina

## Referanser


## Eksterne lenker
*
Schkeuditz

**Schkeuditz** er en større kretsby i den nordvestlige delen av Landkreis Nordsachsen i Direktionsbezirk Leipzig i Fristaten Sachsen. Byen ligger halvveis mellom Leipzig i sørøst og Halle i Sachsen-Anhalt i nordvest, og er den tredje største byen i kretsen. Byen har 17&nbsp;908 innbyggere (31. desember 2008). 

Schkeuditz er kjent for lufthavn Leipzig/Halle nord for byen, såvel som Schkeuditzer Kreuz, som ble bygd i 1936 som Tysklands første motorveikryss.

Schkeuditz var en større by i Kreis Leipzig-Land fra 1952 til 1990, og i Landkreis Leipzig-Land fra 1990 til 1994. Fra 1. august 1994 frem til 1. august 2008 var den innlemmet i Landkreis Delitzsch, og siden 1. august 2008 har byen vært en del av Landkreis Nordsachsen.

## Bilder

File:DölzigKircheS.JPG|Dölzig kirke
File:SchkeuditzMuseum.JPG|Schkeuditz museum
File:Schkeuditz Strassenbahnhof.jpg|Den tidligere trikkestasjonen


## Referanser


## Eksterne lenker
*
Whistle While You Work

**«Whistle While You Work»** er en amerikansk sang med melodi av Frank Churchill og tekst av Larry Morey. Den ble skrevet til den animerte Walt Disney-filmen *[[Snøhvit og de syv dvergene]]* fra 1937. Sangen ble fremført i filmen, i det minste uoffisielt, av stemmeskuespiller, Adriana Caselotti, som Snøhvit.

## I popkulturen
Sangen høres i Frank Capras Oscar-vinnende film fra 1938, *[[Du kan ikke ta det med dig]]* (*You Can't Take It With You*.

Den høres også filmen *[[Splash, Too]]* fra 1988, oppfølgeren til *[[Splash]]* fra 1984, under scenen hvor Allen og Madison renoverer sitt nye hjem som Allens bror Freddie skaffet dem etter at han solgte sin leilighet og etterpå plyster også Madison sangen mens hun lager frokost.

## Norsk versjon
Tola har skrevet en norsk tekst. Den norske tittelen er «Å plystre gir humør». Jens Book-Jenssen og Levins orkester utgav den på 78-platen Columbia GN 559 i 1938.

## Referanser
Espen Hagen Olsen

**Espen Hagen Olsen** (født 1985) er en norsk musiker, gitarist og sanger fra Moelv, som også var den siste vokalisten i det norske dansebandet Ole Ivars.

Olsen er best kjent som frontfigur i det norske dansebandet Sogns. Sammen med Sogns ble han nominert til Spellemannprisen 2008 for albumet *Det kostar å vara kar*. Han startet riktignok først opp i dansebandduoen Duo'Je fra Gjøvik tidlig på 2000-tallet sammen med Frode Bratlistuen, hvor han fortsatt gjør en del jobber. Han er i 2012 også blitt med i det nystartede countryrockbandet Hot Wired fra Gjøvik/Hønefoss i tillegg til engasjementet i Sogns. Espen har også medvirket på albumet "Frem fra Glemselen kap.21" som kom ut i 2008. Her synger han flere kjente melodier sammen med et knippe andre artister.

Han tok over som vokalist for Tore Halvorsen i Ole Ivars ved nyttår 2019. Han var også vikar for Tore Halvorsen da han ble hjerteoperert på våren 2017.

## Referanser
Aage Sogn

**Aage Sogn** (født 1953) er en norsk musiker og trekkspiller. Han har vunnet tre NM-titler i gammeldans, og i 1988 vant hans ensemble og folkemusikeren Annbjørg Lien nordisk mesterskap på Ransäterfestivalen. Aage Sogn har blitt omtalt som en tradisjonsbærer innen gammeldanssjangeren. Sogn har vunnet 3 NM-gull og 1 nordisk gull innen sjangeren gammeldans med orkesteret sitt. I 2001 mottok han den kommunale kulturprisen «Nordre Land-prisen».

På 1980-tallet ledet han Aage Sogns kvintett, og på 1990-tallet ledet han ensemblet Aage Sogns orkester.

I 2005 dannet han og sønnen Geir Aage Sogn dansebandet Sogns. I 2006 ga orkesteret ut *30 år i takt med Go'foten* til jubileet; albumet var delvis innspilt i Nordre Land kirke.  

## Diskografi

### Aage Sogns Orkester

* 1987: *[[I seierstakt]]* – med Annbjørg Lien
* 1995: *Trollkast og Go'fot*
* 2006: *30 år i takt med Go'foten* 23 spor

### Sogns

* 2008: *Det kostar å vara kar*
* 2010: *Ei enkel rose*

## Referanser
Rankineprosess

**Rankineprosessen** er en termodynamisk prosess som konverterer varme til arbeid. Varmen overføres utvendig til et lukket kretsløp, der arbeidsmediet vanligvis er vann. Denne prosessen produserer omtrent 80% av all elektrisk kraft i verden, f. eks fra solfangere, biomasse, geotermisk energi, kull og kjernefysiske kraftverk. Den er oppkalt etter den skotske vitenskapsmannen William John Macquorn Rankine.

## Kilder
*
Hurtigløp på skøyter under Vinter-OL 1956 – 1500 meter menn

**1 500 meter [[hurtigløp på skøyter]]** var en øvelse under Vinter-OL 1956. Øvelsen ble avholdt på naturis på Misurinasjøen. Konkurransen startet mandag den 30. januar 1956 klokken 14.00 og ble avsluttet klokken 16.05.

54 skøyteløpere fra 18 nasjoner deltok i øvelsen.

## Medaljevinnere
Det var ingen sølvmedaljevinner da Jevgenij Grisjin og Jurij Mikhajlov delte førsteplassen. Toivo Salonen fra Finland vant bronsemedaljen.

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1956.

*(*)* Rekorden ble satt på høylandsbane (mer enn 1 000 meter over havet) og på naturis.

I første par satte Toivo Salonen ny olympisk rekord med 2.09,4. Jevgenij Grisjin som løp i det ellevte paret forbedret verdensrekorden til 2.08,6. I det tolvte paret tangerten Jurij Mikhajlov verdensrekord.

## Resultater

Kees Broekman kom på 14.-plass fordi han gikk i 18. par med Bertil Eng og ble dømt etter i parløpet. Pierre Huylebroeck fullførte ikke etter et fall.

Finske Kauko Salomaa var først satt opp i par nr 10 med tsjekkoslovakiske Bohumil Jauris, men ble byttet ut med japanske Yoshitaki Hori etter offisiell partrekning.

## Referanser




## Eksterne lenker
* 
*  Offisiell olympisk rapport 
*  Speed Skating at the 1956 Cortina d'Ampezzo Winter Games: Men's 1,500 metres  på Sports-reference.com/olympics
*  [result: Olympic Winter Games 1956 · Men · 1.500 Meter](https://web.archive.org/web/20190403204849/https://www.speedskatingnews.info/en/results/?eventresultID=897 Distance) Resultater på SpeedSkatingNews.info
*  Results of the 1956 Olympic Winter Games 1500 meters Men.
*  Results Olympic Games 1955/1956 Men - 1500m : 30 Jan 1956 - Cortina d'Ampezzo på www.ISU.html.infostradasports.com
*  Speed Skating - 1956 Olympic Games - Results Men's 1500 m - 30th January på The-Sports.org
*
Vazelina bilopphøggeri

**Vazelina bilopphuggeri AS** er et norsk bilopphoggeri som ble startet av Arnulf Paulsen i 1973 og etablert som aksjeselskap i 1983. Det er et av Norges største bilopphoggerier. Bilopphoggeriet ligger i Gjøvik kommune i Oppland.

## Se også
*
Al-Shuaibah kraftverk

**Al-Shuaibah kraftverk** er et varmekraftverk i Saudi-Arabia. Det har en installert produksjonskapasitet på 4&nbsp;323 MW. 

Brenselkilden er tungolje eller fyringsolje. Anlegget er det største i landet og i hele Midtøsten målt etter installert effekt, og er blant de fem kraftigste oljefyrte kraftverk i verden. 

## Se også
* Liste over verdens største olje- og gasskraftverk

## Eksterne lenker
* IndustCards – «The Top 100 – Part II The World's Largest Power Plants».
Enrique Gainzarain

**Enrique A. Gainzarain** (født 7. desember 1904, død 18. juli 1972) var en argentinsk fotballspiller som deltok i de olympiske leker 1928 i Amsterdam.

Gainzarain vant en olympisk sølvmedalje i fotball under sommer-OL 1928 i Amsterdam. Han var med på det argentinske laget som kom på andreplass i fotballturneringen bak . Argentinas vei til finalen var seier over  med 11-2, seier mot   i kvartfinalen med 6-3 og i semifinalen beseiret de  med 6-0. I finalen møtte de Uruguay og kampen endte 1-1. Ny finalekamp tre dager senere, 13. juni, som de tapte med 1-2 og Uruguay forsvarte sin olympiske tittel fra forrige OL i Paris.
   
Gainzarain spilte kun en landskamp for Argentinas herrelandslag i fotball.

## OL-medaljer
* 1928  Amsterdam -  Sølv i fotball  Argentina

## Referanser


## Eksterne lenker
*
Franz von Werner

**Franz Xaver Karl Georg Arthur von Werner** (født 30. mai 1836 i Wien, død 12. september 1881 i Haag) bedre kjent under sitt pseudonym **Murat Effendi** var en østerriksk forfatter. Han konverterte til islam og ble diplomat for Det ottomanske rike.

## Biografi
Etter at Franz von Werner var ferdig med sin utdanning, gikk han inn i et kavaleriregiment. Under Krimkrigen mellom Russland og Tyrkia konverterte han til islam og ble offiser i den tyrkiske hæren. I 1856 gikk han inn i politikken og ble utsending med spesielle fullmakter til Bosnia og Hercegovina, i 1859 til Bukuresti, i 1960 til Palermo, i 1864 til Timişoara i Banat med status som tyrkisk konsul. 

Mens han var i der, tok han opp igjen skrivingen som hadde vært en interesse hos ham fra tidlig ungdom. Dette resulterte i diktsamlinger, men også i skuespill, både tragedier og komedier. Von Werner ga også ut sine erfaringer og vurderinger av politiske og sosiale forhold i Det ottomanske rike i en utgivelse han kalte *Tyrkiske skisser* i 1867. Senere var han konsul i Venezia, Dresden, Haag og Stockholm. 

## Bibliografi
* *Klänge aus Osten* (1865)
* *Durch Thüringen* (1870)
* *Marino Falieri*. (tragedie). (1871)
* *Selim III*. (tragedie). (1872)
* *Ines de Castro*. (tragedie) (1872).
* *Mirabeau*. (tragedie) (1875).
* *Bogadil*. (komedie) (1874)
* *Mit dem Strom*.(komedie) (1874)
* *Professors Brautfahrt*. (komedie) (1874)
* *Ein Roman*.(*A Novel*)  (komedie) (1875)
* *Durch die Vase*. (komedie) (1875).
* *Türkische Skizzen*. (1878) (2 bind)
* *Ost und West*. (dikt). (1881)
* *Nassreddin Chodja, ein osmanischer Eulenspiegel* (1880)
* *Balladen und Bilder* (1885)
* *Dramatische Werke*. (*skuespill*)(1881) (3 bind)

## Annet
Komponisten Hjalmar Borgstrøm har brukt to av hans dikt som grunnlag for komposisjonene *«Du kjeler for mit hjerte»* og *«I drømme stod for mig Madonna»*. Disse finnes på platen Shadow Songs.

## Referanser
Riyadh-9 kraftverk

**Riyadh kraftverk nr 9** er et varmekraftverk om lag 54&nbsp;km øst for hovedstaden Riyadh i det sentrale Saudi-Arabia. Det har en installert produksjonskapasitet på 3&nbsp;135 MW fordelt på seks enheter (A-F), over et areal på 3,2&nbsp;km². Dette er verdens største kraftverk målt etter effekt i gassturbiner, og tidvis oppgis totaleffekten opptil 5&nbsp;800 MW. Operatør er Saudi Electricity Co. Anlegget har et komplett boligsenter, en moske, butikker, skoler og handlesenter for ansatte.

De seks enhetene er:
**Riyadh A* – 2 x 340 MW blokker á 4+1 turbiner, installert 1997&ndash;2000. Teknologi fra General Electric (GE), utbyggingsledelse ved Bemco. Brenselkilde er naturgass og dieselolje.
**Riyadh B* – 2 x 340 MW blokker á 4+1 turbiner, installert 1997-2000. Teknologi fra GE, utbyggingsledelse ved Bemco. Brenselkilde er naturgass og 
* *Riyadh C* – 20 x 55,5 MW blokker, installert 2007&ndash;2008. Teknologi fra GE, utbyggingsledelse ved Bemco. Brenselkilde er råolje.
* *Riyadh D* – 20 x 55,5 MW blokker, installert 2007&ndash;2008. Teknologi fra GE, utbyggingsledelse ved Bemco. Brenselkilde er råolje.
* *Riyadh E* –  installert nærmere 2&nbsp;000 MW produksjonseffekt. 
* *Riyadh F* – 12 x 55,5 MW blokker, installert fram til åpning 2008. Teknologi fra GE, utbyggingsledelse ved Bemco. Brenselkilde er råolje.

Flere av enhetene er kraftvarmeverk som bygger på kogenerasjon og kan dermed levere fjernvarme internt eller til industri.

Anlegget er det fjerde største i landet og femte største i hele Midtøsten målt etter installert effekt, og er blant de kraftigste gassfyrte kraftverk i verden.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Power Plants in Saudi Arabia».
Clytra binominata

***Clytra binominata*** er en bille som tilhører familiegruppen bladbiller (Chrysomelidae).  Den er utbredt i Hellas, Tyrkia og på Rhodos.
.

*Clytra binominata* er omtrent (?) 10&nbsp;mm lang. Kroppen er langsmal og sylindrisk, ikke så oval som bladbillene ofte er. Den har et svart hode, scutellumet og halsskjold (pronotum). Dekkvingene er gul-røde, med to svarte flekker hver, den fremste er liten, mens den bakerste er ganske stor, slik at det nesten dannes en mørk tverrlinje over dekkvingene.

De voksne (imago) billene lever av å spise blad på næringsplanten. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.

Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard hinne, og blir båret inn i maurtua av maurene. Når larven klekker, beholder den hinnene som beskyttelse, og bygger på den med sandkorn og sekreter etter som den vokser, den unngår slik maurenes angrep.

*Clytra binominata* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Clytra binominata'' www.biol.uni.wroc.pl
* ''Clytra binominata'' - Fauna Europaea
* Norsk Entomologisk forening
Rabigh-2 kraftverk

**Rabigh kraftverk nr 2** er et varmekraftverk 160&nbsp;km nord for havnebyen Jidda, i det vestlig-sentrale Saudi-Arabia. Det har en installert produksjonskapasitet på 826 MW fordelt på 2 x 413 MW blokker á 4+1 turbiner med kogenerasjon. Operatør er Saudi Electricity Co.

Brenselkilden er råolje. Anlegget ble installert 1988–1993. Teknologien er levert av ABB.

## Se også
* Liste over verdens største olje- og gasskraftverk

## Eksterne lenker
* IndustCards – «CCGT Power Plants in Saudi Arabia».
Al-Khobar-2 kraftverk

**Al-Khobar kraftverk nr 2** er et varmekraftverk i det østlige Saudi-Arabia. Det har en installert produksjonskapasitet på 750 MW fordelt på 5 x 150 MW blokker. Operatør er Saline Water Conversion Corp. 

Brenselkilden er råolje og naturgass. Anlegget ble installert 1984. Teknologien er levert av Siemens.  Dette er også et desalineringsanlegg som omgjør inntil 220 millioner liter sjøvann til ferskvann per dag.
 
## Se også
* Liste over verdens største olje- og gasskraftverk

## Eksterne lenker
* IndustCards – «Gas- and Oil-Fired Plants in Saudi Arabia».
Zschopau

**Zschopau** er en større kretsby i Erzgebirgskreis i Direktionsbezirk Chemnitz i den sørlige delen av Fristaten Sachsen. Byen er en del av forvaltningsfellesskapet Zschopau, og har 10&nbsp;678 innbyggere (31. desember 2008). .

Byen ligger ørøst for Chemnitz i dalen til elven Zschopau, og befinner seg i overgangen mellom de laveste og de midterste delene av Erzgebirge. Øst for byen ligger    Krumhermersdorf i distriktet Waldhufendorf. Av samtlige sørøstlige eroderte områdene av Zschopauselven, er de bratte topografien minst befolket. Byens laveste punkt befinner seg ved  Zschopau-elven langs grensen til Grünhainichen omkring 310 meter over havet. Det høyeste punktet er det 598 meter høye fjellet Pilzhübel sørvest for bydelen Krumhermersdorf.

Zschopau var kretshovedstad i Kreis Zschopau fra 1952 til 1990, og i Landkreis Zschopau fra 1990 til 1994. Fra 1. august 1994 frem til 1. august 2008 var byen innlemmet i Mittlerer Erzgebirgskreis, og siden 1. august 2008 har byen vært en del av Erzgebirgskreis.

## Bilder

Zschopau22.jpg|Wildeck slott
Zschopau3.jpg|Fagverkshus
Zschopau9.jpg|Torget


## Referanser


## Eksterne lenker
*
Az Zour kraftverk

**Az Zour kraftverk** er et varmekraftverk i Kuwait. Det har en installert produksjonskapasitet på 4&nbsp;314 MW. Anlegget er det største i landet målt etter installert effekt, og det nest største i hele Midtøsten. Blant olje- og gassfyrte kraftverk er dette blant de fem største i verden. Brenselkilden er tungolje eller fyringsolje

## Referanser


## Eksterne lenker
* IndustCards – «The Top 100 – Part II The World's Largest Power Plants».
All By Myself

***All By Myself*** er et musikkalbum som ble utgitt av Jan Werner Danielsen i 1995, etter seieren i Talentiaden i 1994.

## Sporliste
# «Time Will Let You Know» 
# «All By Myself» 
# «Carry Me» 
# «Believe in Me» (med Linda Kvam)
# «Heaven Down Here» 
# «Wisemen» 
# «Till the Bitter End» 
# «God Only Knows» 
# «Don't Look in My Eyes» 
# «Am I Crazy» 

## Eksterne lenker
*
Inner Secrets

***Inner Secrets*** er et musikkalbum utgitt av Jan Werner Danielsen i . 

Dette albumet ble på mange måter hans store gjennombrudd i Norge.

## Sporliste
# «Find Your Way»
# «Inner Secrets»
# «Nostalgic» 
# «Prelude to a Problem» 
# «The Problem With You» 
# «Talk to Me» 
# «Warning Waters» 
# «I Never Knew» 
# «Step Out» 
# «7th Clown in Heaven» 
# «Winds of Fall»
# «What Do You Want» 
# «Come Back to Me» 
# «Friend» (med Karin Krog)

## Referanser


## Eksterne lenker
*
OE

**OE** eller **Oe** kan vise til:

## Bokstaver
*Œ eller œ, er en sammensetting av o og e benyttet i moderne fransk og mellomalderlatin 
*Ö, latinsk bokstav som av og til representerer 'oe'
*Ø (bokstav), nordeuropeisk og samisk vokal
*Ө, en bokstav i det kyrilliske alfabetet

## Steder
*Oe i Estland, en landsby i Estland
*Ōe i Yamagata, en by i Japan
*Oe i Tokushima, et tidligere distrikt i Japan
*Ōe i Kyoto, en tidligere by i Japan

## Navn
* Kenzaburo Oe, japansk forfatter
* Sueo Oe, japansk idrettsutøver

## Symboler
*°Oe, et mål på Oechsle-skalaen for tetthet i væske
*Oersted (Oe), en enhet for magnetisk feltstyrk
Finlands økonomiske regioner

**Finlands økonomiske regioner** (svensk: *ekonomisk region*, finsk: *seutukunta*) er sammenslutninger av kommuner innenfor et landskap. Hvert landskap består av en eller flere økonomiske regioner. Det er i alt 70 økonomiske regioner i Finland (2011).
I EUs klassifiseringssystem for understatlige enheter svarer de økonomiske regionene til nivå LAU1.

En økonomisk region består av kommuner som danner en funksjonell enhet. Regionene er dannet for å fremme interkommunalt samarbeid og for å organisere støtteordninger for kommuner med felles utfordringer. Graden av samarbeid i de økonomiske regionene varier fra region til region. Typiske samarbeidsområder er næringspolitikk, kommunale tjenester og arealutnyttelse.

Inndelingen i økonomiske regioner bestemmes av innenriksministeriet i samråd med angjeldende kommuner og landskap. På Åland bestemmes inndelingen av landskapsregjeringen. Inndelingen i økonomiske regioner ble innført i 1994. Siden den gang er antall økonomiske regioner blitt redusert fra 88 til 70.

## De økonomiske regionene
Nedenfor følger en liste over Finlands økonomiske regioner per 1. januar 2012. I tabellen er oppført de svenske og finske navneformene som benyttes i listene fra Finlands Statistikcentral.
Utover disse navnene er det i tråd med faktisk navnebruk oppført egne svenske og finske navn for fire økonomiske regioner. For to regioner benyttes svenske navneformer som avviker fra Statistikcentralens.
Medlemskommunene i hver enkelt økonomiske region fremgår av Statistikcentralens liste fra 2009 og endringsoversiktene fra 2010 og 2011.

## Se også
*Interkommunale regionråd i Norge
*Økonomisk region i Norge
*Finlands kommuner
*Finlands landskap

## Fotnoter


## Eksterne lenker
* ''Uppslagsverket Finland'', Ekonomiska regioner.
Ras Abu Fontas kraftverk

**Ras Abu Fontas kraftverk** er et varmekraftverk i Ras Abu Fontas i Qatar. Det har en installert produksjonskapasitet på 1&nbsp;120 MW fordelt på 5 x 125 MW blokker (B1) fra 1996, og 3 x 165 blokker (B2) fra 2004. Anlegget er det nest største i landet målt etter installert effekt. Brenselkilden er naturgass og råolje. Hver enhet kan omdanne 6,6 millioner gallon sjøvann til ferskvann per dag, slik at totalkapasiteten er 125 millioner liter vann per døgn.

Operatør er Q-Power, og anlegget ble utbygd 1995&ndash;2004. Teknologien er levert av ABB.

## Eksterne lenker
* IndustCards – «Gas Turbine and Combined-Cycle Power Plants in Qatar».
Ras Laffan kraftverk

**Ras Laffan kraftverk** er et varmekraftverk bestående av to integrerte enheter (A-B), og ligger i Ras Laffan om lag 80 km nord for Doha  i Qatar. Det har en installert produksjonskapasitet på 1&nbsp;781 MW. Anlegget er det største i landet målt etter installert effekt.  Brenselkilden er primært naturgass og alle blokker har kogenerasjon. Anlegget kan således levere industrivarme etter behov.

Operatør er AES og Q-Power, og anlegget ble utbygd 2004&ndash;2008. Teknologien er levert av Doosan og Siemens. 

De  to enhetene ved kraftverket er:
**Ras Laffan A* – innviet 29. november 2004 av emiren av Qatar, 2 x 378 MW blokker med kogenerasjon (kombinasjonssyklus). Anlegget er også et desalineringsanlegg som omgjør inntil ca. 200 millioner liter sjøann til ferskvann per dag.
**Ras Laffan b* – innviet 2008, 1&nbsp;025 MW effekt i 3+2 turbiner med kogenerasjon (kombinasjonssyklus). Anlegget driver også desalinasjon av sjøvann og inngår i Ras Laffan industrikompleks med petrokjemisk industri, store anlegg for LNG-produksjon og verdens største eksporthavn for naturgass. .

## Eksterne lenker
* IndustCards – «Gas Turbine and Combined-Cycle Power Plants in Qatar».
Music of the Night

***Music of the Night*** er et musikkalbum av Jan Werner Danielsen, utgitt i 1998.

## Sporliste
# «Anthem» 
# «Pretty Women/The Lady Who Lunch» 
# «Bring Him Home» 
# «Here for You»
# «One Night in Bangkok»
# «Somewhere»
# «Why God Why» 
# «You & I»
# «Survival of the Fittest»
# «Bridge of Time»
# «The Music of the Night» 

## Eksterne lenker
*
Bettan & Jan Werners jul

***Bettan & Jan Werners jul*** er en juleplate utgitt av Elisabeth Andreassen og Jan Werner Danielsen i 1999. 

Albumet lå 5 uker på VG-lista i 1999 og endte på en 12.-plass.

## Sporliste
# «Ave Maria» (Franz Schubert)
# Medley
## «Glade jul»  (B.S. Ingemann/Josef Mohr/Franz Xaver Gruber)
## «Det lyser i stille grender» (Lars Søraas d.y./Jakob Sande)
## «Nå tennes tusen julelys» (Emmy Köhler/Lars Søraas d.y.)
## «Det kimer nå til julefest» (N.F.S. Grundtvig/Carl Christian Nicolaj Balle)
# «Gabriels oboe» (Chiara Ferraù/Ennio Morricone)
# «Eg veit i himmerik ei borg» (Trad./Bernt Støylen)
# «Staffan var en stalledräng» (Kjell Andersson/Lars Forssell)
# «Betlehemstjärna» (Alice Tegnér/Viktor Rydberg)
# Medley
## «Da pacem domine» (Trad./Gerhard Dickel)
## «De beata virgine» (Trad.)
## «Det hev ei rose sprunge» (Peter Hognestad/Svenmo)
# «Mariae Wiegenlied» (Max Reger/Martin Boelitz)
# «Adeste fideles» (Trad.)
# «Domine deus» (Vivaldi/Amund Enger)
# «Deilig er jorden» (Breslau/B.S. Ingemann)
# Her og Nå-bonus: «Ledet av en stjerne» (Hans Olav Mørk/Rolf Løvland)

## Medvirkende
### Musikere
* Bettan - sang
* Jan Werner - sang
* Øystein Lund Olafsen - orgel
* Øystein Trollsås - saksofon og fløyter 
* Petter Anthon Næss - keyboard, piano, flygel
### Øvrige medvirkende
* Rolf Løvland - produsent
* Erik Valderhaug - tekniker 
* Jan Erik Kongshaug - miksing
* Morten Qvale - fotograf 
## Eksterne lenker
* Bettan & Jan Werners jul
Singer of Songs

***Singer of Songs*** er et musikkalbum som ble utgitt av Jan Werner Danielsen.

Albumet ble utgitt i 2003 etter at Danielsen hadde hatt en pause på fire år. Albumet solgte godt, etter en uke var antallet nærmere  eksemplarer, og i årsskiftet 2003/2004 klatret det nesten til topps på VG-lista. Ikke alle anmeldere var like begeistret, Bergens Tidene meldte at «Mye her er melodiøst, sviskete og vakkert, og jeg tipper han peiler seg inn på en nisje der Johs Groban og Sarah Brightman boltrer seg med sine semiklassiske poplåter. Dessverre er 'Singer of songs' et album som spriker for mye til at disse verdensstjernene behøver frykte norsk konkurranse. Hvor pen fasaden enn måtte være.» VG var mer positiv, «Jan Werner har laget sitt beste album til nå», skrev anmelderen, og ga terningkast fem.

## Sporliste
# «Symphony for Life» (Peter-John Vettese, Filippina Lydia «Tina» Arena))
# «Air» (Jan Werner Danielsen, Johann Sebastian Bach, Ole Henrik Antonsen, Tom-Steinar Hanssen)
# «For Your Broken Heart» (Fredrik Kempe)
# «Courtyard Lullaby» (Loreena McKennitt)
# «Wonder Child» (James MacCarthy)
# «I Smile When I'm Dreaming» (Jan Werner Danielsen, Kjetil Bjerkestrand, Magne Furuholmen, Ole Henrik Antonsen, Tom-Steinar Hanssen)
# «Luna» (Giorgio Flavio Pintus, Romano Musumarra)
# «Tomorrow» (Fredrik Kempe)
# «So Many Things» (Frank Peterson, Sarah Brightman)
# «The Places You Find Love» (Clif Magness, Glen Ballard)
# «In Our Tears» (Rolf Løvland, Brendan Graham)
# «Nella Fantasia» (Ennio Morricone, Chiara Ferraú)

## Trivia
«Courtyard Lullaby» er skrevet av den kanadiske artisten Loreena McKennit. Originalen til denne sangen kan du finne på hennes album *The visit* fra 1991. «In Our Tears» er skrevet av Rolf Løvland (Secret Garden) med tekst av Brendan Graham. Du kan også finne denne sangen på Secret Garden's album *The dawn of a new century* fra 1999. På den innspillingen er det det irske koret Anuna som besørger vokalen. «So Many Things» er her kreditert Frank Petersen og Sarah Brightman, men andre kilder sier at melodien egentlig er tradisjonell, og kun arrangert av Frank Petersen. «So Many Things» finner du også på Sarah Brightman's album *Eden* fra 1998. «Nella Fantasia» er også kjent med tittelen «Gabriels oboe».

## Musikere
* Jan Werner Danielsen: Vokal
* Gitarer: Tom-Steinar Hanssen
* Harpe: Ellen Sejersted Bødtker
* Tangenter: Ole Henrik Antonsen, Øystein Lund Olafsen
* Perkusjon: Tom-Steinar Hanssen, Vidar Edvartsen, Erling Henriksen, Ola Aasaaren, Magnus Aune
* Fløyter: Øystein Trollsås
* Saksofoner: Øystein Trollsås
* Messing: Jens-Petter Antonsen
* Strykere: Oslo Session Strings, Eileen Siegel, Vegard Johnsen, Dorthe Dreier, Josef Groh
* Koring: Maria Trøen, Camilla Trøen, Tom-Steinar Hanssen, Ole Henrik Antonsen, Nils Christian Fossdal, Fredrik Otterstad
* Kor: HIM (Hearts in Motion)

## Produsenter
Jan Werners innspilling er gjort «live» i Uranienborg Kirke i Oslo med Sølvguttene. Svein Gundersen har produsert med assistanse fra Ingar Helgesen.

## Referanser


## Kilder
* Informasjon hentet fra platecover og Discogs.

## Eksterne lenker
*
Wurzen

**Wurzen** er en større kretsby i Landkreis Leipzig i Direktionsbezirk Leipzig i Fristaten Sachsen. Byen har 16&nbsp;992 innbyggere (31. desember 2008).

Wurzen ligger ved elven Mulde, omkring 25 kilometer øst for Leipzig, ved den eldste langdistanse jernbanestrekningen i Tyskland Leipzig–Dresden og ved Bundesstraße 6. Bundesstraße 107 går vest for byen. I sørøst grenser byen mot naturvernområdet Wermsdorfer Forst. Derifra utspringer elven Mulde på sin vei mot byen. Sør for byen går Bundesautobahn 14 omkring 20 km østover til Grimma.

Wurzen var kretshovedstad i Kreis Wurzen fra 1952 til 1990, og i Landkreis Wurzen fra 1990 til 1994. Fra 1. august 1994 frem til 1. august 2008 var byen innlemmet i Muldentalkreis, og siden 1. august 2008 har byen vært en del av Landkreis Leipzig.

## Bilder

File:Bismarckturm dehnitz.JPG|Bismarktårnet i Dehnitz
File:WurzenNW.JPG|Wurzen i 2013, med slottet, domkirken, Wenzeslauskirken und mølleverket
File:Wurzen1.JPG|Mølleverket
File:Wurzen Dom.jpg|Domkirken
File:Wurzen Postamt.JPG|Postkontoret


## Referanser


## Eksterne lenker
*
Stronger

***Stronger*** er et musikkalbum som ble utgitt av Jan Werner Danielsen i november 2006, ca. 3 måneder etter hans død. Det toppet VG-lista, og solgte til dobbel platina (mer enn 100 000 solgte). «Stronger» ble utgitt på Universal Music Norway, og var produsert av Ole Henrik Antonsen og Tom-Steinar Hanssen. Innspillingen fant sted i Oslo (NewClearSound/Waterfall lydstudio), Halden (Hitsville) og Praha (Smecky Studios). 

## Sporliste
# «Cavatina» 
# «Always There» 
# «My Love» 
# «All the Children» 
# «Will the Sun Ever Shine Again» 
# «Guardian Angel»
# «Rembrants Eyes» 
# «Beautiful» 
# «With You All the Time» 
# «Strong» 
# «My Baby You» 
# «Point of No Return» 
# «Angel's Lullaby» 
# «Remember Me»
Eg veit i himmelrik ei borg – Frelsesarmeens Juleplate 2007

***Eg veit i himmelrik ei borg – Frelsesarmeens Juleplate 2007*** er et konsertalbum utgitt av Jan Werner Danielsen.

Albumet ble utgitt i 2007, ett år etter hans død. I flere år hadde han et ønske om å utgi en juleplate for organisasjonen.

## Sporliste
# «O helga natt»
# «Glade jul»
# «Julekveldsvise»
# «Nå tennes tusen julelys» (med Elisabeth Andreassen)
# «Eg veit i himmelrik ei borg» 
# «Christmas song»  
# «Det kimer nå til julefest» 
# «Nella fantastia» 
# «Mitt hjerte alltid vanker» (med Elias Akselsen)
# «Air» (med KORK)
# «Deilig er jorden» (med Elisabeth Andreassen og Elias Akselsen)

## Referanser
Brit Lossius

**Brit Lossius** (født 10. juni 1956) er en norsk teaterinstruktør og teatersjef.

Lossius er utdannet ved Statens Teaterhøgskole, og har siden 1978 arbeidet som skuespiller, instruktør, teatersjef og pedagog. Hun er idag freelance sceneinstruktør og kunstnerisk leder av ENSEMBLE 1704, som arbeider med barokkmusikk og teater i overraskende samspill skreddersydd ulike arenaer.

## Eksterne lenker
* www.britlossius.no , hjemmeside
Sebnitz

**Sebnitz** er en større kretsby i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Byen er en del av forvaltningsfellesskapet Sebnitz, og har 8&nbsp;701 innbyggere (31. desember 2008).

Sebnitz er et offisielt anerkjent rekreasjonssted i det østlige Sachsen ved grensen til Nasjonalparken Sächsische Schweiz. Sebnitz er også kjent som «kunstblomstenes by» og «silkeblomstenes by».

Sebnitz var kretshovedstad i Kreis Sebnitz fra 1952 til 1990, og i Landkreis Sebnitz fra 1990 til 1994. Fra 1. august 1994 frem til 1. august 2008 var byen innlemmet i Landkreis Sächsische Schweiz, og siden 1. august 2008 har byen vært en del av Landkreis Sächsische Schweiz-Osterzgebirge.


Kathkirchesebnitz.jpg|Utsikt over byen mot den katolske kirken
Sebnitz kath kirche.JPG|Den katolske kirken


## Referanser


## Eksterne lenker
*
Schwarzenberg (Erzgebirge)

**Schwarzenberg** er en større kretsby i Erzgebirgskreis i Direktionsbezirk Chemnitz i Fristaten Sachsen. Byen har 18&nbsp;892 innbyggere (31. desember 2008).

På 1100-tallet ble det anlagt et festningsanlegg for å beskytte byens handelsruter, og fjellbyen ble på denne tiden et sentrum for herskapet Herrschaft og det senere Amt Schwarzenberg. Frem mot slutten av tiden i Den tyske demokratiske republikk var byen den viktigste produsent av standardiserte vaskemaskiner i den europeiske delen av Østblokken. I 1984 ble byen kjent gjennom Stefan Heyms roman *Schwarzenberg*, som utspiller seg i dagene like etter andre verdenskrig da byen ennå ikke var okkupert og antifascistiske grupperinger dannet en lokal regjering i form av Den frie republikken Schwarzenberg.

Schwarzenberg er medlem av byforbundet Silberberg for å fremme turisme, og er også kjent som «perlen i Erzgebirge».

Schwarzenberg var kretshovedstad i Kreis Schwarzenberg fra 1952 til 1990, og i Landkreis Schwarzenberg fra 1990 til 1994. Fra 1. januar 1995 frem til 1. august 2008 var byen kretshovedstad  i Landkreis Aue-Schwarzenberg, og siden 1. august 2008 har byen vært en del av Erzgebirgskreis.

## Bilder

File:Burgfried Schloss Schwarzenberg.jpg|Schwarzenberg slott
File:St. Georgen Schwarzenberg Dec 2009.jpg|St. Georgkirken
File:Schw.b. Ratskeller.jpg|Det tidligere rådhuset
File:Kirche und schloss schwarzenberg.jpg|Kirken og slottet i Schwarzenberg


## Referanser


## Eksterne lenker
*
David Jassy

**David Moses Jassy** (født 11. april 1974 i Solna, Sverige av en mor fra Estland og en far fra Gambia) er en svensk musiker, låtskriver, og musikkprodusent. 
## Biografi
Han var med i den svenske R&B hiphop-duoen Navigators i 1990-årene. Etter at hiphop-duoen Navigators ble oppløst, har Jassy fortsatt med musikken som eier av Jassy World Entertainment.[2] David Jassy har blant annet skrevet och produsert låtar med Ashley Tisdale, Sean Kingston, Charice (Jake Zyrus), Iyaz, Mohombi, Heidi Montag, No Angels, Ilya Salmanzadeh og Darin.

Den 4. mars 2010 ble han i Los Angeles dømt for forsettelig drap på John Osnes, en norskættet pianist fra Minnesota men bosatt i New York. Han fikk fra femten år til livstid. Jassy kan tidligst bli benådet i 2024. 

Jassys straff ble redusert av guvernør Gavin Newsom den 28. mars 2020, og han ble så prøveløslatt.

David Jassy har en sønn født i 1997 i Sverige.

## Diskografi
**Album (med Navigators)**
* 1999 – *Daily Life Illustrators*

**Singler (med Navigators)**
* 1998 – «Come into My Life»
* 1998 – «I Remember»
* 1999 – «Superstar»

**Singler (solo)**
* 2009 – «Exit»
* 2017 – «Freedom» (utgitt 13. mai 2018)

## Referanser


## Eksterne lenker
* 
* 
* 
* David Jassys blogg på blogspot
* David Jassys blogg på WordPress
Crispus Attucks

**Crispus Attucks** (født 1723 i Framingham i Massachusetts, død 5. mars 1770 i Boston) var i den første gruppen på fem personer som ble drept i Bostonmassakren i Boston i kolonien Massachusetts. 

Han blir ofte nevnt som den første martyren av Den amerikanske uavhengighetskrigen og den eneste av de drepte under Bostonmassakren som senere er husket. Han ble ansett som en viktig kilde til inspirasjon i amerikansk historie.

## Liv og virke
### Bakgrunn
Det er ikke så mye som er kjent om Attucks før hans død i Bostonmassakren. To sentrale kilder fra hendelsene, som ble offentliggjort i 1770 beskriver ham ikke som «neger» eller «svart» mann. 

Den første rapporten som ble utarbeidet av bymyndighetene i Boston, med navnet «A Short Narrative of the Horrid Massacre», inneholdt rundt hundre øyevitne-beskrivelser over hva de så 5. mars 1770. 

Den andre kilden, «The Trial of William Wemms», henviser mer enn et dusin ganger til Attucks som en «mulatt» eller «molatto», og et vitne hevder han var en indianer, en annen beskriver ham bare som en «høy mann», og en annen som en «kraftig mann». Mens forkjempere for avskaffelse av slaveriet utover på 1800-tallet fokuserte på hans afrikanske bakgrunn, ble han tilsynelatende av hans samtidige i Boston sett på å ha en blandet etnisk bakgrunn.

### Rolle i nordamerikansk uavhengighetskamp
Det var først tidlig på 1800-tallet, da abolisjonismen fikk medvind i Boston, at Attucks ble fremhevet som et eksempel på en afroamerikaner som hadde spilt en heroisk rolle i den amerikanske historie, og slik skapte historien om Attucks' bakgrunn.  Siden Crispus Attucks hadde Wampanoag forfedre har hans historie også betydning for mange indianere i Amerika.

## Referanser


## Eksterne lenker
* Crispus Attucks: The Original Patriot US Army's The Story of America's Black Patriots
* Africans in America biography
* Africans in America at PBS.org
* Crispus Attucks at AfricaWithin.com
* Crispus Attucks Association, Inc.
* The Murder of Crispus Attucks Library of Congress exhibit, including trial documents.
* Trial Documents at Framingham.com
Rosanna Crawford

**Rosanna Crawford** (født 23. mai 1988 i Canmore i Alberta) er en canadisk skiskytter som deltar på det canadiske landslaget, *Team Canada*. Hun bor i dag i Canmore. Hun representerer *Canmore Nordic Ski Club*.  

I 2010 deltok hun i sitt første OL, i Vinter-OL 2010 i Vancouver. Hun var her med på det canadiske laget som fikk 15.-plass i stafetten. Individuelt kom hun på 72.-plass på sprinten og 76.-plass på 15 km. 

## Referanser


## Eksterne lenker
* 
* Biografi hos Den canadiske olympiske komité
Oscar Hanssen

**Oscar Hanssen** (1881–1943) var ordfører i Molde fra 1935 til 1937. Oscar Hanssens veg i Molde er oppkalt etter ham. 

## Biografi
Oscar Hanssen var ansatt i konfeksjonsbedriften Jacobsen og Braastad i Ålesund. Under bybrannen i Ålesund 1904 brant lokalene ned og konfeksjonsbedriften ble midlertidig flyttet til Molde. Da bedriften flyttet tilbake til Ålesund, ble Oscar Hanssen igjen i Molde. Her grunnla han Confectionsfabrikken AS i 1905. Han ble svensk visekonsul i Molde fra 1918 og ble varamann til Stortinget for perioden 1922–1924. Han var medlem av styret i Norges Varemesse fra 1924, fra 1922 til 1926 var han medlem av styret i Norges Industriforbund. Fra 1927 var han medlem av styret for Romsdals Fellesbank. 

Ved brannen i Molde i 1916 brant fabrikken hans ned, og familien ble husløse, da de bodde i samme bygningen. Han kjøpte da en eiendom på 10 mål litt nord for sentrum av Molde. Her fikk han bygget Chateauet sin nye bolig (arkitekt Carl Moe), som i dag er fredet og eies av Romsdalsmuseet.

## Utmerkelser
* Ridder av St. Olavs Orden 1930
* Ridder av Nordstjerneordenen
* Ridder av Vasaordenen

## Kilder
* Hvem er Hvem 1938 side 204

## Eksterne lenker
* Månedens kulturminne for februar: Chateauet i Molde
* Månedens kulturminne for april: Superbgården i Molde
Cladiopsocidae

* *[[Cladiopsocus]]*

**Cladiopsocidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, og kan opptre som skadedyr. 
 

## Utseende

## Levevis

## Utbredelse
Familien er hovedsakelig utbredt i den Neotropiske økosonen. I tillegg er de funnet i Angola.

## Systematisk inndeling
Systematikken innen gruppen støvlus følger http://tolweb.org/Psocodea/8235. Tidligere ble slekten *[[Spurostigma]]* også regnet til denne familien, men den er nå skilt ut i en familie for seg, Spurostigmatidae.

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Gruppe Epipsocetae
******* Familie Cladiopsocidae
******** Slekten *[[Cladiopsocus]]* Roesler, 1940 – 16 arter

## Kilder
* Casasola González, J.A. (2006) Phylogentic relationships of the genera of Epipsocetae (Psocoptera: Psocomorpha). Zootaxa 1194: 1-32. http://www.mapress.com/zootaxa/2006f/zt01194p032.pdf
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
Bowler Nemesis

**Bowler Nemesis** er en løpsbil utviklet, produsert og solgt av britiske Bowler Off Road. Wildcat har vært brukt i forskjellige rally raid, hvor det mest kjente er Rally Dakar.

## Teknisk
Nemesis har visse detaljer, slik som grill, frontlykter og baklykter fra Range Rover Sport.  Som forgjengeren Bowler Wildcat har Nemesis rørramme og integrert veltebur, begge godkjent for løpsbruk.  I motsetning til Wildcat så har Nemesis uavhengig hjuloppheng.

Bowler tilbyr Nemesis med 4,4 og 4,0 liter V8 bensinmotor, og en 4,2 liter med kompressor.  En sekstrinns manuell girkasse er standard, med en racingkasse som tilvalg.  En 60/40 differensialbrems på senterdifferensialen fordeler kreftene til fram- og bakakselen, som begge kan leveres med låsbare differensialer eller differensialbremser.

Karosseriet er laget av et komposittmateriale kalt Twin-tex med noe karbonfiber på områder med høyere styrkekrav.

Nemesis har en 415 liter drivstofftank for å kunne delta i de lengre strekkene på Rally Dakar.
	
## Kilder

## Eksterne lenker
*  (engelsk)
Avskjed i nåde

**Avskjed i nåde** er et uttrykk som benyttes når embetsmenn slutter i tjenesten normalt etter søknad eller oppnådd aldersgrense. Embetsmenn som har fått *avskjed i nåde* beholder embetstittel og rang. Det siste gjelder ikke statsråder eller statssekretærer (Grunnloven § 23).

Av Grunnloven § 22 framgår det at også avskjedigelse av embetsmenn må besluttes i statsråd. Dette gjelder imidlertid ikke når det gis avskjed etter søknad eller oppnådd aldersgrense. I slike tilfeller er myndigheten delegert til vedkommende departement Delegasjonen omfatter ikke avskjed av høyesterettsdommere. 

En embetsmann som utnevnes til et nytt embete, anses å ha fått innvilget avskjed fra det første embetet gjennom utnevningen til den nye stillingen. Normalt innvilges avskjed av embetsmenn  *etter søknad* eller *etter oppnådd [[aldersgrense]]*. Den avskjedigede bør motta et eget avskjedsdokument fra departementet, undertegnet av statsråden. Dersom den avskjedigede skal beholde sin *Tittel og Rang*, benyttes betegnelsen *avskjed i nåde*. Embetsmenn  som har fått avskjed i nåde, har rett til å benytte sin tidligere tittel og vil for eksempel ved offisielle middager gis plassering i henhold til sin tidligere status. Det er det organ som innvilger avskjeden, som tar standpunkt til om avskjeden skal gis i nåde. I praksis benyttes avskjed i nåde nå bare for helt spesielle grupper embetsmenn. Avskjed i nåde gis fremdeles til høyesterettsdommere og andre embetsdommere når de slutter ved oppnådd aldersgrense. Tilsvarende kan biskoper og proster (samt Sogneprester og residerende kapellaner utnevnt før 1989) gis avskjed i nåde. Etter kirkeloven beholder geistlige embetsmenn som gis avskjed i nåde, retten til å utføre prestetjeneste i Den norske kirke for alltid, eller for den tid departementet bestemmer. Også professorer utnevnt før 1990 kan gis avskjed i nåde. Avskjed av statsråder og statssekretærer besluttes i statsråd ved kongelig resolusjon fremmet av Statsministerens kontor. Disse beholder ikke sin *Tittel og Rang*, selv om de gis avskjed i nåde.

## Referanser


## Litteratur
*  Statsministerens kontor: Om Statsråd 2003. Forberedelser av saker til statsråd
Rachel Roberts (Canada)

**Rachel Roberts** (født 8. april 1978 i Vancouver i Britisk Columbia) er en canadisk modell og skuespiller. Hun har opptrådt i flere annonsekampanjer; den mest kjente av dem er for Biotherm. Hun var gift med Andrew Niccol i 2002 og de har 2 barn sammen. Hun begynte å jobbe for kvinnemagasiner som Elle, Vogue, Harper's Bazaar, Glamour, Marie Claire og Sports Illustrated Swimsuit Issue.

Hun har i stor grad spilt i reklamefilmer og i forskjellige annonsekampanjer. Men hun har også vært gjesteskuespiller i TV-serier som f.eks. Entourage, Ugly Betty og Numbers. Hun har dessuten en fast rolle i TV-kanalen ABCs dramaserie Flashforward, som ble skapt av David Goyer.

## Referanser


## Eksterne lenker
*
Alabamaekspedisjonen

**Alabamaekspedisjonen** (1909–1912) var en dansk unnsetningsekspedisjon til Nordøst-Grønland og et forsøk på å finne savnede og omkomne besetningsmedlemmer fra Danmarkekspedisjonen. Ekspedisjonen var ledet av den danske polarforsker Ejnar Mikkelsen. Navnet på ekspedisjonen kom av navnet på skipet som ble kjøpt i Norge og brukt under søket.

Under en sledereise på denne turen fant Mikkelsen dagbøkene til Ludvig Mylius-Erichsen. Ekspedisjonens skip forliste senere, noe som førte til at han og besetningen måtte vente i 2 år før de ble berget av norske selfangere.

Bildsøe Nunatakker fikk sitt navn av ekspedisjonen.

## Referanser
Rachel Roberts (skuespiller)

**Rachel Roberts** (1927–1980) var en walisisk skuespiller. 

For sin rolle som Brenda i filmen *[[Saturday Night and Sunday Morning]]* (1960) vant hun en BAFTA-award. Etter at hun flyttet til Los Angeles på begynnelsen av 1970-tallet dukket hun opp i flere biroller i en rekke amerikanske filmer blant annet filmen *Gloria* (1978) der hun vant en BAFTA-award for å ha spilt beste birolle.

Hun var gift to ganger. Først med Alan Dobie mellom 1955 og 1961, og deretter med Rex Harrison fra 1962 til 1971. 

Hennes problemer med alkoholisme og depresjon økte etter skilsmissen fra Rex Harrison i 1971. Skilsmissen med Harrison gikk sterkt inn på henne og hun flyttet til Hollywood i 1975 og prøvde som best hun kunne å glemme forholdet. I 1980, etter at et siste desperat forsøk på å vinne Harrison tilbake mislyktes begikk hun selvmord ved å ta en overdose av piller og alkohol.  

Hun ble kremert ved Chapel of The Pines Crematory i Los Angeles.  

Bøkene hun skrev ble grunnlaget for filmen *The Memoirs of Rachel Roberts* som kom ut i 1984, fire år etter at hun døde. 

## Referanser


## Eksterne lenker
*